钦定古今图书集成/明伦汇编/闺媛典/第312卷 > 皇清四十五 > 张起龙妻毛氏〈媳附〉
## 钦定古今图书集成/明伦汇编/闺媛典/第312卷 > 皇清四十五 > 张起龙妻毛氏〈媳附〉

按《苏州府志》：“毛氏，长洲人，张起龙妻。起龙系出横渠，为诸生，早夭。毛年二十六，矢志守节。父母怜其少，深为惋惜。氏泣曰：‘吾所以不即死者，以翁姑老子甚幼，冀邀天祐，俾堂上白头，康宁寿考，怀中赤子，得继宗祧耳。遑计其他。自是食贫苦作，事翁姑生死尽礼。育子既长，娶妇抱孙。子忽夭，妇亦矢志如姑，抚孙成立’。” 姑年八十尚无恙，妇年亦六十矣。